《承友人和余二诗次韵答之 其二》
明代·黄淮

金兰久已敦交好，坚白何须论异同。愧我学如蠡海测，羡君文异锦机工。

鬓丝纵使三千丈，鹏翮终抟九万风。此去承恩多暇日，相期樽酒话飘蓬。

作者简介：（1367—1449）明浙江永嘉人，字宗豫，洪武三十年进士。永乐时，曾与解缙等并直文渊阁，进右春坊大学士。后为汉王高煦所谮，系诏狱十年。洪熙初复官，寻兼武英殿大学士，与杨荣等同掌内制。官终户部尚书。性明果，达于治体，善谳疑狱。有《省愆集》、《黄介庵集》。